Mmadinare o ipaakanyetsa ditshupo
Kgaolo ya Mmadinare e e akaretsang metse ya Damochujenaa, Tshokwe, Robelela, Tobane, Sefhophe le Mmadinare ba ipaakanyetsa ditshupo (Mmadinare District Show) tsa monongwaga tse di tlaa bong di tshwaretswe ko motseng wa Mmadinare kgwedi eno e tlhola malatsi a le masome a mararo le motso go fitlha kgwedi ya Phatwe e tlhola gangwe. Mo potsolotsong le ba BOPA modulasetilo wa komiti yaditshupo Rre Joseph Seipato a re e le komiti ba ipaakanyeditse ditshupo gammogo le batsaakarolo le makgotla a a ikemetseng ka nosi ka go tlaa bo go na lemabelo a dipitse, kgwele ya dinao, mmabontle a rotloediwang ke Motor VehicleAccident Fund (MVA). Rre Seipato o ne a gape a tlhalosa gore ditshupo di tlaabulwa semmuso ke moeteledipele wa BOCCIM Rre Lokwalo Mosienyane, maikaelelo ele go oka basupi le babogedi go tla ka dipalo tse di nametsang ka ditshupo tsangwaga o o fetileng di ne di sena dipalo tse di nametsang. O ne a tlhalosa fa ba tla nna le dijo tsa maitseboamaikaelelo e le go kgobokanya madi le go ruta bo mmantswitswidi ba temo-thuogore ba ye go kgothatsa balemi-barui gore ba tsise disupiwa tsa bone le go anyabotsipa mo baruing ba bangwe. Rre Seipato o ne a re ba lebanwe ke kgwetlho ya disupiwa tsaleruo ka barui ba amilwe thata ke bolwetse ja thako-le-molomo le leuba mokgaolong mme ba leka go ritibatsa go wa mowa ga barui ka go oketsa madi a a kagapiwang ke seruiwa fa se gaisitse tse dingwe. O ne a re gape ba tshwenngwa ke tshenyo e e dirwang kwalebaleng la ditshupo mo go kokonelang komiti go le baakanya ka ba bona madifela ka nako ya ditshupo.  